Un secretar de stat din Ministerul Sportului a demisionat după ce a fost prins băut la volan. "Nu am nicio scuză".
Csongor Oltean și-a dat demisia din MTS după ce a fost prins sub influența alcoolului la volan. Oltean: "Nu am nicio scuză, îmi asum răspunderea pentru fapta mea". Kelemen Hunor: "Gestul lui Oltean Csongor este inacceptabil".
Secretarul de stat în Ministerul Tineretului și Sporturilor, Csongor Oltean, și-a dat demisia vineri dimineață după ce a fost prins sub influența alcoolului la volan: "Nu am nicio scuză, îmi asum răspunderea pentru fapta mea"."Secretarul de stat din cadrul Ministerului Tineretului și Sportului, Oltean Csongor a fost oprit de poliție fiind sub influența alcoolului. În urma acestui incident el și-a depus demisia, pe care am acceptat-o, și i-am transmis-o premierului. Gestul lui Oltean Csongor este inacceptabil, el și-a asumat răspunderea pentru acesta", anunță liderul UDMR Kelemen Hunor, vicepremier.El precizează că liderii Uniunii nu intenționează să facă alte comentarii în acest caz.Și-a anunțat demisia pe FacebookSecretarul de stat din cadrul Ministerului Tineretului și Sportului, Oltean Csongor, a anunțat pe contul său de Facebook că a fost oprit de poliție fiind sub influența alcoolului."Azi dimineață am fost oprit de poliție fiind sub influența alcoolului. Nu am nici-o scuză, îmi asum răspunderea pentru fapta mea. Comportamentul iresponsabil este incompatibil cu funcția publică și nu doresc să transmit un mesaj greșit tinerilor. Drept urmare, primul lucru azi dimineață a fost să-mi depun demisia din funcția de secretar de stat din cadrul Ministerului Tineretului și Sportului", a transmis Oltean Csongor.